Document ID: /roh_data/filtered/fineweb-2-filterrobots_roh.jsonl.gz/59700

Midada dil cumandant
Duront ina ceremonia festiva ei il cumandant, colonel Daniel Rudolf Anrig, seprensentaus ils 31 da schaner 2015 per la davosa gada en uniforma da gala e priu cumiau dalla garda ponitificala.
Per nus tuts ei quei stau in mument fetg commuentont cura ch’el ha surdau la bandiera dalla garda els mauns dil vice-cumandant e silsuenter dau a mintgin da nus persunalmein il maun, engraziond per la fideivladad ed il survetsch prestau.
Igl 1. da fevrer ha Daniel R. Anrig surdau il commando al vice-cumandant, Chritoph Graf, suenter che papa Franzestg ha giu nominau lez sco cumandant ad interim. Ils 7 da fevrer ha papa Franzestg alzau Chrisoph Graf el rang da colonel ed elegiu igl um da 53 onns e bab da dus affons sco 35avel cumandant dalla Garda svizra.
Daniel R. Anrig – che ha a sias uras giu studegiau giurisprudenza – tuorna en Svizzra tier la polizia. Naven digl 1. da fenadur 2015 surpren el il post sco schef dil stab tier la polizia alla plazza aviatica a Kloten.